Яшчэ адзiн момант. Каб заварыць смеццеправод, трэба не толькі жаданне жыхароў. Для пачатку трэба паглядзець, ці можна абсталяваць кантэйнерную пляцоўку ў двары. Да яе шмат патрабаванняў. Пляцоўка павінна быць абгароджана бетонным альбо металічным плотам. Размяшчацца павінна не бліжэй чым за 20 метраў ад жылога дома, а таксама на адлегласці ад устаноў адукацыі і аховы здароўя, аб'ектаў грамадскага харчавання і дзіцячых пляцовак. Кантэйнеры для паасобнага збору смецця (пластыкавага посуду, шкла, паперы і цвёрдых камунальных адходаў) павінны стаяць на цвёрдай падстаўцы. Для абсталявання пляцоўкі патрэбна праектная дакументацыя і ўзгадненне з МНС і архітэктарамі. Не ў кожным двары гэта магчыма зрабіць.